OpenLLM-France/wikimedia huggingface dataset:
# Turbina de l'antiga fàbrica de paper

La Turbina de l'antiga fàbrica de paper són unes instal·lacions fabrils del municipi d'Amposta (Montsià) protegides com a bé cultural d'interès local.

## Descripció

És una obra d'enginyeria civil, són les restes d'unes instal·lacions de turbines d'aigua per a una fàbrica de paper que s'havia projectat per situar-se al costat de l'única resclosa que es conserva de les existents a l'antic canal de navegació Amposta-Sant Carles de la Ràpita, a uns 4km. d'Amposta anant cap a Sant Carles. Des d'Amposta cap a Sant Carles, per la petita carretera que circula paral·lela al canal de navegació i uns metres abans d'arribar a l'esmentada resclosa, a mà dreta, es troben aquestes instal·lacions dins d'un recinte inscrit en una granja agrícola.
L'aigua accedia dins del recinte per un lloc on avui hi ha un pont al damunt (corresponent a una altra carretera que des de la Nacional 340 porta cap al Delta de l'Ebre i que travessa el canal de navegació pel pont, al costat d'aquest mateix) amb unes 6 o 8 entrades d'aigua encegades totalment, i de les quals només sobresurt la part superior que presenta un arc rebaixat en cada un dels entradors, delimitat per uns esperons que tenen unes guies tallades als costats (com el pont superior), segurament per encaixar-hi algun tipus de comporta.
El recinte on entrava l'aigua és més o menys quadrat, delimitat per murs de paredat i de carreus (avui camp de tarongers) al costat dels quals hi ha l'enclavament on devien trobar-se les turbines: 8 túnels de 2,50 m. d'amplada per 8-10 m. de profunditat, amb voltes de canó, separat per uns altres esperons.

## Història

Aquestes instal·lacions són les úniques restes existents d'una fàbrica de paper projectada que havia de funcionar amb l'energia subministrada per unes turbines d'aigua procedent del proper canal de navegació Amposta-Sant Carles de la Ràpita. A causa de la poca força de l'aigua, la fàbrica no s'arribà a construir del tot ni a emprar. Sembla que al voltant hi havia algun edifici corresponent a les instal·lacions, però que ja no existeix.

## Referències

* 1 2 3 4 5 6 «Turbina de l'antiga fàbrica de paper». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 5 desembre 2015].

## Enllaços externs

* «Turbina de l'antiga fàbrica de paper». Mapa de recursos culturals. Diputació de Tarragona.
# Hammond (Indiana)

Hammond és una població dels Estats Units a l'estat d'Indiana. Segons el cens del 2006 tenia 79.985 habitants.

## Demografia

Segons el cens del 2000, Hammond tenia 83.048 habitants, 32.026 habitatges, i 20.880 famílies. La densitat de població era de 1.401,4 habitants/km².
Dels 32.026 habitatges en un 31,8% hi vivien nens de menys de 18 anys, en un 42,9% hi vivien parelles casades, en un 16,9% dones solteres, i en un 34,8% no eren unitats familiars. En el 29,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,23.
Per edats la població es repartia de la següent manera: un 27,3% tenia menys de 18 anys, un 9,8% entre 18 i 24, un 30,1% entre 25 i 44, un 19,8% de 45 a 60 i un 13% 65 anys o més.
L'edat mediana era de 34 anys. Per cada 100 dones de 18 o més anys hi havia 92,2 homes.
La renda mediana per habitatge era de 35.528$ i la renda mediana per família de 42.221$. Els homes tenien una renda mediana de 35.778$ mentre que les dones 25.180$. La renda per capita de la població era de 16.254$. Entorn del 12% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hammond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Hammond». American Fact Finder. Oficina del Cens dels Estats Units, 12-01-2010.
# Toše Proeski

Todor Toše Proeski (25 de gener de 1981 - 16 d'octubre de 2007) va ser un cantant multi-gènere, compositor i actor macedoni.
Proeski era popular a tota l'àrea dels Balcans, així com a bona part d'Europa, però localment era considerat com un dels més grans exponents de la música de Macedònia del Nord. Todor era conegut per les seves bones actuacions vocals i cançons com ве сакам сите ("Et vull tot"), i va ser anomenat una vegada l'Elvis Presley dels Balcans per la BBC.
Va morir en un accident de cotxe a l'autopista A-3 de Croàcia, prop de Nova Gradiška, a l'edat de 26 anys.

## Referències

* ↑ «UNET». Arxivat de l'original el 2009-03-04. [Consulta: 9 març 2013].
* ↑ «Tose official website». Arxivat de l'original el 2007-10-18. [Consulta: 9 març 2013].
* ↑ Staff writer, Macedonia's government declares day of mourning over singer death Arxivat 2013-09-24 a Wayback Machine.. FOCUS News Agency. Retrieved on 2007-10-17.
# Dison

Dison és un municipi belga de la província de Lieja. L'1 de setembre de 2009 tenia 14891 habitants.

## Història

Des de l'edat mitjana, Dison era una part de la senyoria de Petit-Rechain al jutjat d'Herve del ducat de Limburg. El primer esment escrit data del 1268, en esmentar el nom del rierol epònim Dison. Una via romana va travessar el territori i al segle passat, s'hi va excavar un tresor de monedes d'or i de plata. Del temps dels romans fins als temps moderns, els masovers a poc a poc van desboscar el terra per a crear camps de conreu i de pastura. Fins a l'adveniment de la indústria de la llana al segle xviii, l'activitat econòmica principal va ser l'agricultura. El 1739, el príncep-bisbe de Lieja, Jordi Lluís de Berghes va atorgar al poble el dret d'erigir una capella. Fins a la fi de l'antic règim, Andrimont va ser un feu del marquesat de Franchimont dins del principat de Lieja. A les coves de La Chantoire s'hi van trobar traces d'una residència prehistòrica. El 1825 es van excavar sepultures gal·loromanes prop del castell d'Andrimont. Una teoria etimològica que voldria que Andrimont seria derivat d'Hadriani Mons no és gaire certa, la hipòtesi de mont d'Andreu o de mont d'Andaric seria més probable.
Dison era una senyoria del ducat de Limburg mentrestant el nucli d'Andrimont era una part del principat de Lieja. El territori fou annexat per França l'any 1795 i integrada al Regne Unit dels Països Baixos el 1815 i després a Bèlgica l'any 1830.

## Nuclis i llocs dits
### Dison

** Mont

### Andrimont

* Fonds-de-Loup
* Renoupré
* Le Nouveau Monde
* Església de Sant Llorenç d'Andrimont d'estil romànic
* Església de Sant Fiacre
* Plaça major d'Andrimont

## Fills predilectes

* Henri de Dison, rector de Sant Nicolau d'Outre-Meuse i abat de Beaurepart (segle xiv)
* Jacques Uls (1742-1812), darrer abat de l'abadia de Val-Dieu (Aubel)
* Adolphe Hardy, escriptor, nascut a Dison el 1868, Grand Prix de la langue française del 1931

## Turisme

* Fondation Hardy Arxivat 2013-05-15 a Wayback Machine., casa nadal d'Adolphe Hardy

## Referències

* ↑ «Registre de la població de Bèlgica». Arxivat de l'original el 2009-10-07. [Consulta: 15 octubre 2009].
# Dècada del 1160
## Esdeveniments

* Auge de l'escola de traductors de Toledo
* El poble asteca s'estableix a Mèxic
* Els anglesos comencen la conquesta d'Irlanda
* 1161 Fundació de Treviño

## Personatges destacats

* Thomas Becket
* Averrois
* Maimònides
* Elionor d'Aquitània
# Dècada del 1170
## Esdeveniments

* Fes supera a Constantinoble en població
* Assassinat de Thomas Becket
* El Concili de Laterà condemna el catarisme com a heretgia i crea els primers guetos de jueus

## Personatges destacats

* Thomas Becket
* Chrétien de Troyes
* Maimònides
* Saladí
# Tylis

Tylis (en grec antic: Τύλις o Tyle o Tule) va ser la capital d'un estat celta dels Balcans, mencionat per l'historiador Polibi) que va tenir curta durada. Podria ser l'antiga Tylios, en llatí: Tulis.
Era una ciutat de Tràcia a la costa del Euxí (mar Negra). Va ser fundat pels celtes comandats per Comontorios al segle iii aC, després de la invasió celta dels Balcans el 279 aC. Es troba a la part est del mont Haemus en el que ara és l'est de Bulgària. La ciutat de Tylis va ser destruïda pels tracis el 221 aC. Actualment el lloc està ocupat per la vila búlgara de Tulovo a la província de Stara.

## Honors

El Tile Ridge a l'illa de Greenwich a les illes Shetland del Sud, Antàrtida rep el seu nom en honor de Tylis.

## Referències

* ↑ Polibi, The Histories, IV.46.
* 1 2 Nikola Theodossiev, "Celtic Settlement in North-Western Thrace during the Late Fourth and Third Centuries BC".
* ↑ Bulgarian Antarctic Gazetteer Arxivat 2006-05-15 a Wayback Machine.
# Tylochromis

Tylochromis és un gènere de peixos de la família dels cíclids i de l'ordre dels perciformes.

## Distribució geogràfica

És endèmic d'Àfrica.

## Taxonomia

* Tylochromis aristoma (Stiassny, 1989)
* Tylochromis bangwelensis (Regan, 1920)
* Tylochromis elongatus (Stiassny, 1989)
* Tylochromis intermedius (Boulenger, 1916)
* Tylochromis jentinki (Steindachner, 1894)
* Tylochromis labrodon (Regan, 1920)
* Tylochromis lateralis (Boulenger, 1898)
* Tylochromis leonensis (Stiassny, 1989)
* Tylochromis microdon (Regan, 1920)
* Tylochromis mylodon (Regan, 1920)
* Tylochromis polylepis (Boulenger, 1900)
* Tylochromis praecox (Stiassny, 1989)
* Tylochromis pulcher (Stiassny, 1989)
* Tylochromis regani (Stiassny, 1989)
* Tylochromis robertsi (Stiassny, 1989)
* Tylochromis sudanensis (Daget, 1954)
* Tylochromis trewavasae (Stiassny, 1989)
* Tylochromis variabilis (Stiassny, 1989)

## Referències

* ↑ The Taxonomicon (anglès)
* ↑ ZipCodeZoo (anglès)
* ↑ BioLib (anglès)
* ↑ AQUATAB.NET

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trifori

Un trifori és una galeria estreta que se situa sobre les naus laterals d'una església amb obertures sobre la nau central. El conjunt d'aquestes obertures també rep el nom de trifori. És típica sobretot de l'arquitectura gòtica, en què la galeria passa sota els arcbotants, però no gaire del gòtic català que en tenir habitualment les naus laterals tan altes com la central no hi deixa lloc.
No hem de confondre el trifori amb la tribuna. Aquesta té una amplada igual que la nau lateral sobra la qual discorre.

## Referències

* ↑ FULLANA, M. Diccionari de l'art i els oficis de la construcció 5a ed. Palma, 1988. Ed. Moll ISBN 84-273-0372-6

## Vegeu també

* Matroneu
* Claristori
# Trifonova Maria

Trifonova Maria (nascuda el 23 d'agost de 1987 a Txerkasy, Ucraïna) és una política i metgessa ucraïnesa. Antic membre del Parlament d'Ucraïna. El fundador i metge en cap de les clíniques TRYFONOVA MD a Ucraïna, els països bàltics i l'Azerbaidjan.

## Biografia

Maria Trifonova va néixer el 23 d'agost de 1987 a Cherkasy, Ucraïna. El 2005, es va graduar a la Cherkasy Medical College i va rebre un diploma d'infermeria. Posteriorment, el 2011, es va graduar a l'Institut Mèdic de Kíev que porta el nom d'O.O. Bogomolets, on va obtenir el títol de doctora.
El 2011, Trifonova va completar una pràctica a Suïssa a la clínica La prairie. Després d'això, va treballar al dispensari regional de pell i venereologia de Kíev.
El 2017, va fundar la clínica TRYFONOVA MD a la ciutat de Kíev. El mateix any es va celebrar el primer Congrés “De la Bellesa a la Salut”. Un any més tard, es va obrir una segona clínica a Kíev. El 2020, Trifonova va obrir una tercera clínica.
L'any 2019, Trifonova va rebre l'"Ordre de la Reina Anna "Honor de la Pàtria" amb una estrella de plata" ucraïnesa-francesa per un servei conscienciat a Ucraïna. El mateix any, la seva clínica es va convertir en un guardonat de la classificació de les millors empreses d'Ucraïna en el camp de la medicina.
Del 2020 al 2021, va participar en el projecte de televisió "Political Beauty" a Pryamo i en el projecte "Without Traces of War" el 2022-2023, que té com a objectiu ajudar els ferits durant les hostilitats actives.
El 2023, Maria va introduir la tecnologia BTL EMFACE a l'Azerbaidjan per primera vegada i també va portar les tecnologies de rejoveniment Biopell. El maig d'aquest any, Maria Trifonova va participar al Congrés Viva la Vida celebrat a Bakú, on va presentar l'àmbit de la teràpia substitutiva d'hormones bioidèntiques.

## Referències

* ↑ «Комітет з питань здоров'я нації, медичної допомоги та медичного страхування». [Consulta: 31 agost 2023].
* ↑ «Об'єднані красивою справою: 5 історій про бізнес, красу та натхнення, яке дає сили рухатись далі» (en ucraïnès), 14-07-2023. [Consulta: 31 agost 2023].
* ↑ «Наука догляду: чому варто додати вітамін D до щоденного арсеналу краси» (en ucraïnès), 23-02-2023. [Consulta: 31 agost 2023].
* ↑ FPost. «ЗАРАЗ НАЙКРАЩИЙ ЧАС, ЩОБ СТАТИ КРАЩЕ» (en rus), 12-04-2022. [Consulta: 31 agost 2023].
* 1 2 3 4 «“Без слідів війни”: як у клініці TRYFONOVA MD допомагають українцям позбутися наслідків воєнних дій в Україні — Delo.ua» (en ucraïnès), 29-04-2022. [Consulta: 31 agost 2023].
* 1 2 ПРОЧЕРК. «З Черкас до світового успіху: шлях Марії Трифонової в естетичній медицині — ПРОЧЕРК.інфо» (en ucraïnès). [Consulta: 31 agost 2023].
* ↑ «Женщины в медицине: как врачи, ученые и предприниматели меняют индустрию» (en anglès), 15-08-2023. [Consulta: 31 agost 2023].
* 1 2 «Azərbaycanda biznesin sosial məsuliyyəti: səhiyyə, telekommunikasiya və fintech» (en àzeri), 22-08-2023. [Consulta: 31 agost 2023].
# Hard Candy (àlbum)

Hard Candy és l' 11è àlbum d'estudi de la cantant estatunidenca Madonna. Va ser llençat al mercat el 19 d'abril de 2008 per la discogràfica Warner Bros. Records. El seu primer single 4 Minutes, va ser llançat el 24 de març de 2008.

## Llista de cançons

* "Candy Shop" – 4:15
* "4 Minutes" – 4:04
* "Give It 2 Me" – 4:47
* "Heartbeat" – 4:03
* "Miles Away" – 4:48
* "She's Not Me" – 6:04
* "Incredible" – 6:19
* "Beat Goes On" – 4:26
* "Dance 2night" – 5:03
* "Spanish Lesson" – 3:37
* "Devil Wouldn't Recognize You" – 5:08
* "Voices" – 3:39
# Per la bona gent

Per la bona gent és el cinquè àlbum de la banda d'indie pop Manel, i el seu primer disc amb el segell Ceràmiques Guzmán. Va ser llançat el 4 d'octubre de 2019 i produït per Jake Aron. Es van rodar vídeos musicals per els temes "Per la bona gent" i "Boy Band". La banda va anunciar que faria una gira per donar a conèixer l'àlbum a partir del novembre de 2019. L'àlbum va debutar com a número u del rànquing espanyol.
La banda va destacar que cada cançó estava destinada a ser una "illa petita" i desconnectada de la resta de l'àlbum. A l'àlbum, també van començar a incorporar l'ús de sintetitzadors i un so "més electrònic", així com a utilitzar el mostreig, per exemple, fragments del tema "Alenar" de Maria del Mar Bonet i d'"Aquí tens el meu braç", així com de "Vine a la festa" de Lluís Gavaldà.
Joan S. Luna de Mondosonoro va titllar l'àlbum de "sòlid i notable" i va assenyalar les "iròniques connotacions polítiques" del títol, escrivint que "l'univers líric i musical de Manel torna a llançar estelles en direccions molt diferents" i que han aconseguit trobar un so nou sense "copiar-se". Juan Manuel Freire, va escriure per a El Periódico lloant l'experimentació de la banda, i assenyalant que "hi ha injeccions d'electrònica, inspiracions llatines, molta diversitat de ritme i imaginació en els arranjaments, però Per la bona gent és realment una altra cosa. O dotze coses noves."

## Referències

* ↑ Alegret, Helena Morén. «'Per la bona gent' de Manel, cançó per cançó» (en catalan). Enderrock, 04-10-2019. [Consulta: 16 octubre 2019].
* ↑ Domènech, Albert. «Manel regresa con 'Per la bona gent', avance de su nuevo disco» (en castellà). La Vanguardia, 06-09-2019. [Consulta: 17 octubre 2019].
* ↑ «Top 100 Albumes – Semana 41: del 4.10.2019 al 10.10.2019» (en castellà). Productores de Música de España. [Consulta: 16 octubre 2019].
* ↑ «Manel este viernes lanza su "ecléctico" quinto álbum 'Per la bona gent'» (en castellà). La Vanguardia, 04-10-2019. [Consulta: 16 octubre 2019].
* ↑ Luna, Joan S. «Manel, crítica de su disco Per la bona gent en Mondo Sonoro (2019)» (en castellà), 04-10-2019. [Consulta: 16 octubre 2019].
* ↑ Freire, Juan Manuel. «Crítica de 'Per la bona gent', de Manel: una colección de inspirados giros» (en castellà), 04-10-2019. [Consulta: 16 octubre 2019].
# Província de Savona

La província de Savona és una província que forma part de la regió de Ligúria dins Itàlia. La seva capital és Savona.
Limita a l'oest amb la província d'Imperia, al nord amb el Piemont (província de Cuneo, província d'Asti, i província d'Alessandria), a l'est amb la ciutat metropolitana de Gènova i al sud amb el Mar Lígur.
Té una àrea de 864,88 km², i una població total de 286.572 hab. (2016). Hi ha 69 municipis a la província.

## Referències

* ↑ Dades ISTAT
# Jorge María Ribero-Meneses Lázaro

Jorge María Ribero-Meneses Lázaro (Valladolid, 17 de maig de 1945) és un escriptor espanyol. Es presenta com a filòleg i prehistoriador, però les seves teories no són acceptades per la comunitat científica ni s'emmarquen en els mètodes acceptats en la lingüística ni la història.
Si bé no tenen cap base científica, les seves suposades descobertes han tingut un gran ressò. Algunes de les seves teories són que el basc és la font de totes les llengües del món; que la humanitat es va originar al mar Cantàbric i tots els mamífers venen dels castors; que el castellà ve del basc i no del llatí, i que el nom Europa ve del nom Ebre, entre moltes altres.

## Referències

* ↑ (castellà) Luis Alfonso Gámez (El Correo egunkariko zientzia kazetaria): «ETB califica de "hipótesis científica" que procedemos de anfibios y estamos emparentados con las sirenas», Magonia bloga, 2010-07-28.
* ↑ Ricardo Gómez (Euskal Filologian doktorea, EHUko Unibertsitate Eskolako irakasle titularra, Monumenta Linguae Vasconum ikerketa taldeko kidea): «Quosque tandem... (II): Ribero-Meneses», FiloBlogia bloga, 2006-10-11. «Xelebreak» atalean sailkatuak ditu Ribero-Menesesen teoriak.
* ↑ Urtzi Reguero: «Euskara gazteleraren ama?», Iritzi-muinetik, 2009-02-04.
* ↑ «ETB califica de "hipótesis científica" que procedemos de anfibios y estamos emparentados con las sirenas « magonia « Blogs El Correo», 26-11-2010. Arxivat de l'original el 2010-11-26. [Consulta: 31 maig 2024].
* ↑ Ibargutxi, Felix. ««Quieren arruinar a los filólogos españoles que investigan los orígenes del euskera»» (en castellà), 09-10-2007. [Consulta: 31 maig 2024].
# Quillaja

Quillaja és un gènere de plantes amb flors, gènere únic dins la família Quillajaceae. En temps passats es considerava dina la família rosàcia, però ara es considera dins la seva pròpia família. L'escorça interior de l'arbre (Q. saponaria) conté saponina, la qual és un sabó natural. Els membres d'aquest gènere són arbres d'uns 25 m dalt.

## Taxonomia

Quillaja brasiliensis (A.St.-Hil. & Tul.) Mart Quillaja lanceolata D.Dietr. Quillaja lancifolia D.Don Quillaja molinae DC. Quillaja petiolaris D.Don Quillaja poeppigii Walp. Quillaja saponaria Molina Quillaja sellowiana Walp. Quillaja smegmadermos DC.

## Notes

* ↑ «Description and images of Quillaja saponaria (Quillay), a native Chilean plant, provided by the supplier of native exotic Chilean seeds, Chileflora.com». [Consulta: 8 setembre 2021].
# Polygraphia

Polygraphia és una obra criptogràfica escrita per Johannes Trithemius, publicada el 1518 i dedicada a l'esteganografia.

## Composició dels cinc llibres

L'obra comprèn cinc llibres i una clavícula
* El Llibre I conté ni més ni menys que 376 alfabets (anomenats "minúcies" per l'autor) de 24 lletres (o "graus"): a cada lletra li correspon una paraula llatina (substantiu, verb, adjectiu, etc.) Sent en total 9024 paraules diferents.
* El Llibre II presenta 1176 alfabets en tres columnes que formen 3528 diccions d'una "llengua universal" on cada lletra té com a equivalent un vocable inventat (per exemple "a" pot ser farax, basacha, damalo, salec, etc.), però capaç d'expressar números (de l'1 al 10 serien abram, abrem, abrim, abrom, abrum, abral, abrel, abril, abrol i abrul).
* El Llibre III mostra 132 alfabets diccions inventades, a les quals cal treure la segona lletra de cada paraula per a escriure missatges en clau.
* El Llibre IV reprodueix dues taules canòniques de transposició, una directa de 80 alfabets i l'altra invertida de 98 alfabets, cosa que permet infinites permutacions, a les quals s'uneixen dotze "rodes planisfèriques" que comprenen cadascuna sis categories de 24 números respecte de les 24 lletres, de manera que permet elaborar gran quantitat d'escriptura en xifres.
* El Llibre V és una col·lecció d'alfabets antics, etíop, normands, màgics i alquímics
L'obra acaba amb alfabets de la seva invenció com el "tetragramátic", format per 4 caràcters que es diversifiquen en 24 lletres i el "enagramátic" de 9 caràcters i 28 lletres, dels quals dona exemples d'escriptura que semblen pertànyer a una llengua natural.

## Relació amb Esteganografia

Segons alguns estudiosos les dues obres, Esteganografia i Poligrafia , no són sinó una única obra presentada en dues parts diferenciades: la primera és metafísica i bastant teòrica (arriba fins i tot a amagar un tractat complet d'"angelología", o estudi dels àngels amb els seus noms i jerarquies, entre les seves pàgines), la segona és més pràctica i serveix per a la codificació de missatges.
# Hard Corps: Uprising

Hard Corps: Uprising és un videojoc desenvolupat per Arc System Works part de la saga Contra. és la preqüela de Contra: Hard Corps. Kenji Yamamoto, el productor, ha dit que té la intenció de convertir la saga Hard Corps en una nova franquícia de marca. El jugador prendrà el paper del Coronel Bahamut, juntament amb altres personatges principals. Konami està mirant d'afegir personatges addicionals a través de descàrrega. El joc serà llançat en el Xbox Live Arcade el 16 de febrer del 2011, i en el PlayStation Network el 15 de març del 2011.

## Referències

* ↑ http://majornelson.com/archive/2011/02/08/xbox-live-arcade-house-party-details-and-dates.aspx
* ↑ By Spencer 26 d'agost del 2010 2:39pm. «Hard Corps: Uprising Interview On Game Balance And The Arc System Works Connection // Siliconera». Siliconera.com, 26-08-2010. [Consulta: 31 desembre 2010].
* ↑ Daemon Hatfield. «E3 2010: (Contra) Hard Corps Preview - PlayStation 3 Preview at IGN». Ps3.ign.com, 03-06-2010. [Consulta: 31 desembre 2010].